ខេត្តវិបុលសង្គ្រាម

ខេត្តវិបុលសង្គ្រាម (សៀម : จังหวัดพิบูลสงคราม) គឺជាអតីតខេត្តរបស់សៀមពីឆ្នាំ ១៩៤១ ដល់ ១៩៤៦។ខេត្តនេះត្រូវបានបង្កើតឡើងបន្ទាប់ពីសៀមបានឈ្លានពានលេបយកទឹកដីរបស់ប្រទេសកម្ពុជាសហភាពឥណ្ឌូចិនក្រោយសង្គ្រាមបារាំង-សៀមឆ្នាំ ១៩៤០-១៩៤១។ឈ្មោះរបស់ខេត្តនេះគឺយកតាមឈ្មោះរបស់លោកសេនាប្រមុខប្លែក វិបុលសង្គ្រាមដែលជានាយករដ្ឋមន្ត្រីសៀមនៅពេលនោះ។Thailand's War With Vichy Franceខេត្តនេះត្រូវបានរំលាយចោលហើយប្រគល់ទៅឲ្យបារាំងវិញនៅក្នុងឆ្នាំ ១៩៤៦។

 ប្រវត្តិសាស្ត្រ 
ខេត្តវិបុលសង្គ្រាម ត្រូវបានបង្កើតឡើងនៅក្នុងឆ្នាំ ១៩៤១ បន្ទាប់ពីបារាំងបានប្រគល់ទឹកដីខេត្តសៀមរាប(លើកលែងទីក្រុងសៀមរាបនិងប្រាសាទអង្គរវត្ត) ខេត្តឧត្ដរមានជ័យ និង ខេត្តបន្ទាយមានជ័យទៅឲ្យសៀមក្រោយសង្គ្រាមបារាំង-សៀម។Ratchakitcha access date 20 May 2013

នៅក្រោមការដឹកនាំរបស់លោកសេនាប្រមុខប្លែក វិបុលសង្គ្រាមចាប់ពីឆ្នាំ ១៩៤១ ដល់ឆ្នាំ ១៩៤៦ ខេត្តបាត់ដំបងនិងខេត្តសៀមរាបរបស់ខ្មែរត្រូវបានបានប្ដូរឈ្មោះទៅជាភាសាសៀមព្រមទាំងឈ្មោះស្រុកនៅក្នុងខេត្តទាំង ០២ នេះផងដែរ។

នៅចុងឆ្នាំ ១៩៤១ លោកសេនាប្រមុខប្លែក វិបុលសង្គ្រាមបានធ្វើទស្សនកិច្ចទៅបណ្ដាខេត្តដែលខ្លួនទើបឈ្លានពានបានពីប្រទេសកម្ពុជាហើយនៅពេលនោះហើយដែលលោកសេនាប្រមុខប្លែក វិបុលសង្គ្រាមបានប្រកាសឲ្យផ្លាស់ប្ដូរឈ្មោះថ្មីជាភាសាសៀមជំនួសឲ្យឈ្មោះខេត្តជាភាសាខ្មែរសំខាន់ៗដូចជា ៖

 ខេត្តបាត់ដំបង ប្ដូរឈ្មោះទៅជាចង្វាតព្រះដំបង(จังหวัดพระตะบอง)ហើយសៀមក៏បានបង្កើតឲ្យមាននិមិត្តសញ្ញាខេត្តថែមទៀត

 ខេត្តសៀមរាប ប្ដូរឈ្មោះទៅជាចង្វាតវិបុលសង្គ្រាម(จังหวัดพิบูลสงคราม)ពោលគឺយកតាមឈ្មោះរបស់នាយករដ្ឋមន្ត្រីសៀមគឺប្លែក វិបុលសង្ក្រាមនោះឯង។ដោយសារសៀមស្អប់ណាស់ចំពោះឈ្មោះសៀមរាបនេះពីព្រោះជាឈ្មោះដែលរំលឹកដល់បរាជ័យនៃទ័ពសៀមដែលច្បាំងចាញ់កងទ័ពខ្មែរនៅស្ទឹងសៀមរាបនៅក្នុងរជ្ជកាលព្រះបាទច័ន្ទរាជានាសម័យលង្វែក

 ទឹកដីភាគខាងជើងខេត្តកំពង់ធំដែលជាអតីតខេត្តម្លូព្រៃ ទន្លេរពៅ និង ផ្នែកខ្លះនៃអតីតខេត្តកំពង់ស្វាយនោះត្រូវប្ដូរឈ្មោះទៅជាចង្វាតនគរចម្ប៉ាស័កិ្ត(จังหวัดนครจัมปาศักดิ์)។

ខេត្តវិបុលសង្គ្រាម ត្រូវបានរំលាយចោលនិងប្រគល់ទៅឲ្យឥណ្ឌូចិនបារាំងវិញនៅក្នុងឆ្នាំ ១៩៤៦ បន្ទាប់ពីរដ្ឋាភិបាលបណ្តោះអាសន្ននៃសាធារណរដ្ឋបារាំងបានប្រើប្រាស់សិទ្ធិវ៉ីតូដើម្បីគំរាមកំហែងនិងរារាំងមិនឲ្យសៀមចូលជាសមាជិករបស់អង្គការសហប្រជាជាតិបានឡើយ។

 រដ្ឋបាល 
ខេត្តវិបុលសង្គ្រាម ត្រូវបានរដ្ឋអំណាចសៀមចែកចេញជា ០៦ ស្រុក(អាំភើ)ដោយយកស៊ីសុផុន(ក្រុងសិរីសោភ័ណ ខេត្តបន្ទាយមានជ័យ)ធ្វើជាទីរួមខេត្ត ៖
 លេខរៀង ឈ្មោះភាសាខ្មែរ ឈ្មោះអក្សរឡាតាំង ឈ្មោះភាសាសៀម ឈ្មោះត្រូវនឹងប្រទេសកម្ពុជា០១ផៃរីរ៉ាយ៉តេជPhairirayodetไพรีระย่อเดชស្រុកពួក០២កាល័នថា ប៊ូរីKalantha Buriกลันทบุรีស្រុកក្រឡាញ់០៣ព្រហ្ម ខ័ណ្ឌPhrom Khanพรหมขันธ์ស្រុកចុងកាល់០៤គ្រាំងសាក់ភីឈីតKriangsakphichitเกรียงศักดิ์พิชิตក្រុងសំរោង០៥វ៉ារី សែនWari Saenวารีแสนស្រុកវ៉ារិន០៦ចម ក្រាសាន្តChom Krasanจอมกระสานติ์ស្រុកជាំក្សាន្ត

 ឯកសារយោង 
The Land Boundaries of Indochina: Cambodia, Laos and Vietnam
Cambodia – Thailand Boundary

Category:ប្រវត្តិសាស្ត្រខ្មែរ